text: Countrysangarin hevur útgávukonsert á landsins størsta tónleikatiltaki
text: #000002
text: Hátakuelli Magni Christiansen fer at spæla á Summar Festivalinum í ár, og hetta verður eisini útgávukonsert, skriva fyriskiparar av festivalinum í tíðindaskrivi. – Magni Christiansen er kendur sum country- og gospelsangari, og hann dugir framúr væl at framføra á palli. Hann hevur gjøgnum árini givið nógvan tónleik út, og hann hevur verið íðin at spæla konsertir kring landið. – Í sambandi við konsertina á Summar Festivalinum gevur Magni Christiansen út nýggja útgávu – fløgu og vinyl – við 16 klassiskum countrysangum, sum eru innspældir í Írlandi. Fløgan eitur "I'm Just me" og á útgávuni eru nýggjar útsetingar av sangum sum "Detroit City", "Me and Bobby McGee", "Mama Tried", "Footloose" og "Railroad Bum". Útgávan verður tøk beint eftir konsertina í Klaksvík, og tá fáast eisini nýggjar t-troyggjur hjá Magna. Magni Christiansen hevur væl mannaðan bólk við sær á festivalin: Bernhard Petersen (klaver), Sámal Pauli Højgaard Petersen (trummur), Eivin Christiansen (bass), Jónas Gaard (el-gittar), Filip Zachariasen (el-gittar), Fríði Sigmundson (kassagittar), Jóhanna Sofía Petersen (kór), Jensia Kjærbæk (kór), Ingrid Højgaard Petersen (kór).
text: #000003
text: Tey fara at spæla klassiskar countrysangir, sum eru á nýggju útgávuni umframt aðrar sangir – eisini onkran eldri gospelsang.
text: #000004
text: Rúna Brimnes Hoydal helt bestu snarrøðuna
text: #000010